Liste over nobelprisvinnere

Liste over nobelprisvinnere er en liste over samtlige vinnere av nobelprisen i de seks ulike feltene siden første tildeling i 1901. Nobelprisen blir årlig tildelt av Kungliga Vetenskapsakademien, Svenska Akademien, Nobelförsamlingen vid Karolinska Institutet og Den Norske Nobelkomite til personer og organisasjoner som utfører fremragende bidrag innenfor feltene kjemi, fysikk, litteratur, fred og fysiologi/medisin. Prisene ble etablert i 1895 av Alfred Nobels testamente, som sa at prisen skulle administreres av Nobelstiftelsen. En annen pris, Sveriges  Riksbanks pris i økonomisk vitenskap til minne om Alfred Nobel, ble innstiftet i 1969 av Sveriges Riksbank for bidrag innen feltet økonomi.

Hver  pris blir tildelt av en egen komité. Kungliga Vetenskapsakademien tildeler prisen i fysikk, kjemi og økonomi, Nobelförsamlingen vid Karolinska Institutet tildeler prisen i medisin, og Den Norske Nobelkomite tildeler  fredsprisen. Hver prisvinner mottar en medalje, et diplom og en pengesum som har variert opp gjennom årene. I 1901 mottok vinnerne av de første nobelprisene 150 782 svenske kroner, som tilsvarer rundt 7 731 004 svenske kroner i desember 2007. I 2008 mottok prisvinnerne 10 millioner svenske kroner. Prisene for kjemi, fysikk, litteratur, økonomi og medisin blir tildelt under en årlig seremoni den 10. desember i Stockholm, mens fredsprisen blir tildelt i Oslo samme dag.Per 2012 har 835 ulike personer og 21 organisasjoner mottatt en nobelpris, inkludert 71 vinnere av Sveriges Riksbanks pris i  økonomisk vitenskap til minne om Alfred Nobel. Fire nobelprisvinnere ble nektet å motta prisen av sine regjeringer. Adolf Hitler forbød fire tyskere å akseptere nobelprisene: Carl von Ossietzky (fred, 1935), Richard Kuhn (kjemi, 1938), Adolf Butenandt (kjemi, 1939) og Gerhard Domagk (medisin, 1939). Den sovjetiske regjeringen presset Boris Pasternak (litteratur, 1958) til å takke nei til prisen.
To nobelprisvinnere, Jean-Paul Sartre (litteratur, 1964) og Lê Ðức Thọ  (fred, 1973) takket nei til sine priser; Sartre takket nei til prisen som han gjorde til alle offisielle æresbevisninger, og Le avslo prisen med henvisning til at motparten hadde brutt fredsavtalen for Vietnam. Seks prisvinnere har mottatt mer enn én pris; en av de seks, Den internasjonale Røde  Kors-komiteen, har mottatt Nobels fredspris tre ganger, flere enn noen annen.Av de 835 nobelprisvinnerne er det 43 kvinner; den første kvinnen til å vinne nobelprisen var Marie Curie, som vant nobelprisen i fysikk i 1903. I de årene hvor nobelprisen ikke har blitt tildelt på grunn av eksterne  hendelser eller mangel på nominasjoner, har pengene blitt tilbakeført til fondet øremerket til den relevante prisen. Nobelprisen ble ikke tildelt mellom 1940 og 1942 på grunn av utbruddet av andre verdenskrig.


== Mottakere ==


== Noter og referanser ==
NoterA  I 1938 og 1939 tillot ikke den tyske regjeringen tre nobelprisvinnere å motta sine priser. Disse tre var Richard Kuhn, nobelprisvinner i kjemi i 1938; Adolf Butenandt, nobelprisvinner i kjemi i 1939; og  Gerhard Domagk, nobelprisvinner i medisin i 1939. De ble senere tildelt nobelprisdiplomet og medaljen, men ikke pengene.
B  Nobels fredspris ble ikke tildelt i 1948. Nobelstiftelsens nettsider antydet at prisen skulle ha gått til Mahatma Gandhi, men på grunn av at han ble myrdet det året, forble prisen utildelt i hans ære
C  Russisk-fødte Boris Pasternak ble i 1958 presset av den sovjetiske regjeringen til å takke nei til nobelprisen i litteratur.
D  Jean-Paul Sartre avslo i 1964 nobelprisen i litteratur. Dette hadde han konsekvent gjort med alle offisielle æresbevisninger.
E  Lê Ðức Thọ ble tildelt Nobels fredspris i 1973 for å ha utarbeidet fredsavtalen for Vietnam av 1973 sammen med Henry Kissinger. Han nektet imidlertid å motta prisen med henvisning til at motparten hadde brutt våpenhvilen.Generelle referanser«Alle nobelprisvinnere i fysikk» (engelsk). Nobelstiftelsen. Besøkt 13. juli 2010. 
«Alle nobelprisvinnere i kjemi» (engelsk). Nobelstiftelsen. Besøkt 13. juli 2010. 
«Alle nobelprisvinnere i medisin elle fysiologi» (engelsk). Nobelstiftelsen. Besøkt 13. juli 2010. 
«Alle nobelprisvinnere i litteratur» (engelsk). Nobelstiftelsen. Besøkt 13. juli 2010. 
«Alle vinnere av Nobels fredspris» (engelsk). Nobelstiftelsen. Besøkt 13. juli 2010. 
«Alle vinnere av Nobels minnepris i økonomi» (engelsk). Nobelstiftelsen. Besøkt 13. juli 2010. Spesifikke referanser


== Eksterne lenker ==
(en) Nobel laureates – kategori av bilder, video eller lyd på Commons 
Nobelstiftelsens offisielle nettsted
Kungliga Vetenskapsakademiens offisielle nettsted
Svenska Akademiens offisielle nettsted
Nobelförsamlingen vid Karolinska Institutet, offisielt nettsted
Den Norske Nobelkomite, offisielt nettsted Arkivert 23. juli 2009 hos Wayback Machine.